AD. THE ENGLISH VOYAGES 



1330- 



ponere indumenta sua, & dixit, videte fratres, Ite cum 

 gratia Dei, quia nullum malum patiemini a nobis, modo 

 ben^ videmus vos sanctos esse, & fidem vestram bonam 

 ac veram esse ; & ideo consulimus vobis, ut de ista terra 

 exeatis, quam citius poteritis, quia Kadi pro posse suo 

 vobis nocere curabit, quia sic confudistis eum : Hora 

 autem tunc erat quasi completorii, & dixerunt illi de 

 populo, attoniti, admirati, & stupefacti, tot & tanta 

 mirabilia vidimus ab istis hominibus, quod nescimus 

 quid tenere & observare debemus. Melich vero fecit 

 duci illos tres fratres ultra unum parvum brachium maris 

 in quendam Burgum modicum ab ilia civitate distantem : 

 ad quem etiam ille in cujus jam domo fuerant hospitati 

 associavit eos, ubi in domo cujusdam idolatri recepti sunt. 

 Dum haec agerentur. Kadi ivit ad Melich, dicens quid 

 facimus ? Lex Machometi destructa est, veruntamen hoc 

 scire debes, quod Machomet praecepit in suo Alcorano, 

 quod si quis unum Christianum interficeret, tantum 

 mereretur, ac si in Mecha ad ipsum peregrinaretur. Est 

 enim Alkoranus lex Saracenorum sicut Evangelium, 

 Mecha vero est locus ubi jacet Machomet. Quem 

 locum ita visitant Saraceni, sicut Christiani sepulchrum 

 Christi. Tunc MeHch respondet, vade & fac sicut vis : 

 quo dicto statim Kadi accepit quatuor homines armatos 

 ut irent, & illos fratres interficerent, qui cum aquam 

 transiissent, facta est nox, & illo sero eos non invenerunt, 

 statim Melich omnes Christianos in civitate capi fecit, & 

 incarceravit, media autem nocte fratres surrexerunt dicere 

 matutinum, quos illi Saraceni qui missi fuerant, invene- 

 runt, & extra burgum, sub quadam arbore adduxerunt, 

 dixerunt eis. Sciatis fratres nos mandatum habere a Kadi 

 & Melich interficere vos, quod tamen faciemus inviti, 

 quia vos estis boni homines & sancti, sed non audemus 

 aliter facere ; quia si jussa sua non perficeremus, & nos 

 cum liberis nostris & uxoribus moreremur. Tunc fratres 

 responderunt, vos qui hilc venistis, & tale mandatum 

 recepistis, ut per mortem temporalem vitam aeternam 

 adipiscamur, quod vobis injunctum est perficite ; quia 



378 



